დოიჩე გუგენჰაიმი

დოიჩე გუგენჰაიმი () —  ბერლინის, გერმანიის სამხატვრო მუზეუმი, რომელიც მუშაობდა 1997 წლიდან 2013 წლამდე.Kuhla, Karoline. "Final Exhibition: The Guggenheim's Farewell to Berlin", Spiegel Online, November 15, 2012 იგი მდებარეობდა უნტერ დენ-ლინდენის ბულვარზე განლაგებული დოიჩე ბანკის შენობის პირველ სართულზე."Collection on Deutsche Guggenheim Berlin", The Solomon R. Guggenheim Museum Archives, accessed April 5, 2012

მუზეუმი წარმოადგენდა თანამშრომლობას სოლომონ გუგენჰაიმის ფონდსა და დოიჩე ბანკს შორის, რომელიც ფლობს მსოფლიოში ყველაზე დიდ კორპორაციულ ხელოვნების კოლექციას.Walsh, John. "The priceless Peggy Guggenheim", The Independent, October 21, 2009, accessed March 12, 2012 350 მ²-ის საგამოფენო სივრცე შექმნილი იყო რიჩარდ გლუკმანის, ამერიკელი არქიტექტორის მიერ. 

 ისტორია 
1993 წელს, ამერიკული ჯარების ქალაქიდან გაყვანამდე ერთი წლით ადრე, სოლომონ გუგენჰაიმის ფონდის მაშინდელ დირექტორს, თომას კრენსს, მუზეუმის ბერლინის ფილიალის იდეა შესთავაზა რიჩარდ ჰოლბრუკმა, რომელიც იმ დროს გერმანიაში ამერიკის ელჩი იყო. მუზეუმი გაიხსნა 1997 წლის ნოემბერში, გუგენჰაიმის მუზეუმის ბილბაოში გახსნიდან მხოლოდ ერთი თვის შემდეგ.Cowell, Alan. "New U. S. Sector in Berlin: Little Guggenheim Branch", The New York Times, November 7, 1997, accessed February 2, 2011

ბერლინის გალერეა იკავებდა დოიჩე ბანკის შენობის პირველი სართულის კუთხეს, ქვიშაქვის შენობაში, რომელიც 1920 წელს აშენდა. საგამოფენო სივრცე შედგებოდა ერთი გალერეისგან, რომელიც იყო 50 მეტრი სიგრძით, 8 მეტრი სიგანით და 6 მეტრი სიმაღლით. გლუკმანმა გალერეა მინიმალისტური სტილით დააპროექტა. 

15 წლიანი მუშაობის შემდეგ, დოიჩე გუგენჰაიმი დაიხურა 2013 წლის თებერვალში. ორი თვის შემდეგ, დოიჩე ბანკმა ეს ადგილი ხელახლა გახსნა როგორც დოიჩე ბანკ კუნსტჰალე, რათა ჩაეტარებინა თანამშრომლობითი თანამედროვე ხელოვნების პროექტები დამოუკიდებელ კურატორებთან, საერთაშორისო პარტნიორ მუზეუმებთან და კულტურულ ინსტიტუტებთან."Deutsche Bank KunstHalle opens in Berlin" , ArtMag, March, 2013, accessed January 21, 2016 იტალიის კულტურის სამინისტროს მფარველობით, 2016 წელს დოიჩე ბანკმა „pptArt“-ისგან მიიღო კორპორაციული ხელოვნების ჯილდო საუკეთესო „კორპორაციული კოლექციისთვის“.. დოიჩე ბანკ კუნსტჰალე დაიხურა 2018 წელს, ხოლო ხელოვნების კოლექცია გადაიტანეს „პალეპოპულერში“ პრინცესინენპალეში. 

 გამოფენები 
მთლიანად დოიჩე ბანკის დაფინანსებით, გალერეაში წელიწადში ოთხი გამოფენა იმართებოდა, რომელსაც ერთვოდა საგანმანათლებლო პროგრამები."Deutsche Guggenheim Berlin" , Berlin.de, accessed March 13, 2012 მისი პირველი გამოფენა, 1997 წელს ჩატარდა, რომელსაც ეწოდა - „პარიზის ხედვები“. მისი ძირითადი მიზანი კი იყო თანამედროვე მხატვრების მნიშვნელოვანი ახალი ნამუშევრების შეკვეთა, რომლებიც შემდეგ გუგენჰაიმის კოლექციაში შევიდოდა. წელიწადში მინიმუმ ერთხელ, ერთ მხატვარს ევალებოდა ახალი ნამუშევრის შექმნა სპეციალურად საგამოფენო სივრცისთვის. შეკვეთებში შედიოდა ჯეიმს როზენკვისტისა და ჯეფ კუნსის ნახატები, ჰიროში სუგიმოტოს, ჯონ ბალდესარისა და ჯეფ უოლის ფოტოები, რეიჩელ უაიტრიდის ქანდაკებები და დიდი მასშტაბის ინსტალაციები გერჰარდ რიხტერის, ჰანე დარბოვენის, ლოურენს ვაინერის, ფიბი უოშბერნის, გაბრიელ ოროსკოსა და ანიშ კაპურის მიერ. 

მუზეუმის ბოლო გამოფენა, 2012 წლის ნოემბრიდან 2013 წლის თებერვლამდე გაგრძელდა. იგი მოიცავდა პაბლო პიკასოსა და პოლ სეზანის ნატურმორტებს, ვინსენტ ვან გოგისა და კლოდ მონეს პეიზაჟებს, ფრანც მარკისა და ვასილი კანდინსკის აბსტრაქტულ ნახატებს და ედგარ დეგას, ალექსანდრე კალდერისა და კონსტანტინ ბრანკუზის ქანდაკებებს. გამოფენა, რომელსაც ეწოდა „მოდერნიზმის ხედვები“ და ასევე მოიცავდა დელონეს ნამუშევრებს, მიზნად ისახავდა „დოიჩე გუგენჰაიმის ყველაზე პირველი გამოფენისთვის კლამერის შეთავაზებას“.

 იხილეთ აგრეთვე 
გუგენჰაიმის მუზეუმი

 რესურსები ინტერნეტში 
A visitor's description of the museum and the Wangechi Mutu exhibition (2010)

 სქოლიო 

კატეგორია:გერმანიის მუზეუმები